SAMTEL จ่อรับทรัพย์ 2.77 พันลบ. หลังคว้างานพัฒนาระบบสารสนเทศที่ดิน
SAMTEL จ่อรับทรัพย์ 2.77 พันลบ. หลังบ.ย่อยคว้างานพัฒนาระบบสารสนเทศที่ดิน (ระยะที่ 2) จากกรมที่ดิน
25 เม.ย. 2561

บริษัท สามารถเทลคอม จำกัด (มหาชน) หรือ SAMTEL ระบุว่า เมื่อวันที่ 24 เม.ย.61 บริษัท สามารถคอมเทค จำกัด ซึ่งเป็นบริษัทย่อยที่ถือหุ้นร้อยละ 99.99 ได้รับหนังสือตกลงจ้างพัฒนาระบบสารสนเทศที่ดิน (ระยะที่ 2) จากกรมที่ดินเพื่อดำเนินการพัฒนาระบบสารสนเทศที่ดิน (ระยะที่ 2)
โดยมีมูลค่างานรวมทั้งสิ้น 2,767.91 ล้านบาท (รวมภาษีมูลค่าเพิ่ม) ระยะเวลาดำเนินการ 1,095 วัน และให้บริษัทย่อยนำเอกสารหลักฐานที่เกี่ยวข้องไปมอบให้กรมที่ดินภายใน 7 วัน นับแต่วันที่ได้รับหนังสือนี้เพื่อประกอบการจัดทำสัญญาและลงนามในสัญญาต่อไป